আজকের সময়ে জীবন, সম্পত্তি এবং স্বাধীনতার বিরুদ্ধে অপরাধী এক বিরাট চ্যালেঞ্জ। রাষ্ট্রকে নাগরিকের জীবন, সম্পত্তি এবং স্বাধীনতা রক্ষা নিশ্চিত করতে হবে। এটি নাগরিকের প্রতি কারো করুণা নয় বরং দায়িত্ব। কেউ নাগরিক অধিকার ক্ষুণ্য করলে রাষ্ট্রই আইনের প্রয়োগ করে অপরাধীকে চিহ্নিত করে তার শাস্তি বিধান করে সমাজে শান্তি শৃঙ্খলা প্রতিষ্ঠিত করবে। কিন্তু বর্তমানে দেশের নাগরিক, রাষ্ট্রের নিকট আশ্রয় তো দূরের কথা বরং নিগৃহীত হচ্ছে। বাংলাদেশ এখন সেই নিপীড়ক রাষ্ট্রের নাম। যেখানে মানবাধিকার ভূলুণ্ঠিত। আইনের শাসন বিরোধী মতের জন্য এক, শাসকগোষ্ঠীর জন্য ভিন্ন।